<classify> Mchezo huo unatarajiwa kuwa wa kusisimua zaidi hasa ikizingatiwa kuwa kwa sasa timu hiyo inashikilia nafasi ya pili kwenye msimamo ikiwa na pointi 42 huku mahasimu wao wakubwa Yanga wakiwa mbele kwa pointi moja.Simba inacheza na Stand United huku ikiwa inaizidi kwa pointi 13 ambapo timu hiyo kwa sasa katika msimamo wa ligi yenyewe ina pointi 29.Iwapo Simba ikishinda mchezo huo inakuwa imejiweka kwenye nafasi nzuri zaidi katika msimamo wa ligi, huku Azam FC ambayo yenyewe ipo nayo sawa wakiwa wote na pointi 42 kwa sasa ikitarajiwa kucheza na Coastal Union.Akizungumzia kuhusiana na mchezo huo wa kesho kocha wa Simba Jackson Mayanja alisema kuwa anaupa mchezo huo nafasi ya kipekee kutokana na umuhimu wake.Alisema kuwa Simba kwa sasa imekuwa ikifanya vyema na ni muda wa kuwapa mashabiki raha waliyokuwa wanaisubiria kwa muda mrefu.Alisema kuwa tangu kuanza kwa msimu huu wa ligi Simba haijawahi kuongoza ligi na kwa sasa mashabiki wanataka kuona ni kwa kiasi gani inaanza kuongoza ligi hadi ubingwa.Ninachowaomba watu kujitokeza kwa wingi na kuishabikia timu yao kwa kuwa kwa sasa imeanza kucheza vyema na inafanya vyema, alisema kocha huyo.Aliongeza: Wachezaji wanacheza kwa hali na mali kuhakikisha kuwa wanawafurahisha mashabiki wao na kwa sasa wanaendelea kujifua zaidi.Simba tangu kuwa chini ya kocha Mayanja imekuwa ikifanya vyema na alichukua mikoba hiyo kutoka kwa Muingereza Dylan Kerr aliyefutwa kazi.  <topic>: MICHEZO 